**WAR FAAFIN**Shaacin Degdeg ah - Luulyo 20, 2023

**La xidhiidh:**

Stephanie Brackin, Isku Duwaha Xidhiidhka

Hay’adda Khayraadka Dabiiciga ah

802-261-0606, stephanie.brackin@vermont.gov

**Taxaddar Samee Marka aad Madadaalaysanayso, Tixgali inaad Si Tabaruc ah u Shaqayso**

*Montpelier, VT* – Iyadoo dad badan oo reer Vermont ahi isku dayayaan inay “isnadiifiyaan isna qallajiyaan” kadib daadadka, kuwo kale waxay ay rajaynayaan inay dibada u baxaan kuna noqdaan goobohoodii ay jeclaayeen ee wadiiqooyinka, xadiiqadaha iyo meelaha madadaalada. Hay’adda Khayraadka Dabiiciga ah (ANR), iyo saraakiil ka socda gobolka oo dhan, waxay ka codsanayaan dadweynaha inay taxaddar sameeyaan ayna is ilaaliyaan haddii ay qorshaynayaan inay madadaalaysi u baxaan todobaadkan fasixiisa.

Fadlan maskaxda ku hay inaan wali arrimuhu sidii caadiga ahayd ku laaban marka ay noqoto ku madadaalaysiga dibadda, gaar ahaan marka ay noqoto wabiyada iyo iliiladaha Vermont.

**Iska ilaali daadadka iyo biyaha midabkoodu isbaddalay.** Ma aha ammaan inaad biyaha dhex lugaysid, ku dabaalato, laga kalluumaysto ama doon lagu dul kaxaysto wabiyada ama iliiladaha Vermont illaa socodka biyuhu sidii caadiga ahayd ku noqdo, xataa meelaha aanay ku dhagganayn ogeysiisyo sheegaya inaan loo dhawaan. Biyo-mareenada gobolka iyo biyaha daadadka ee meelahaa fadhiista waxaa ku jiri kara jeermisyo ka imanaya bullaacadaha qayb ahaan la daaweeyay iyo kuwa aan gabi ahaan la daawaynba ee nidaamyada bullaacadaha gaarka loo leeyay iyo kuwa dadweynaha kuwaasoo sababi kara xanuun. Biyaha midabkoodu isbaddalay waxay sidoo kale ka koobnaan karaan qashin daadka ka hadhay kaasoo khatar galin kara kalluumaysatada, doon watayaasha, iyo dadka dabbaalanayaba.

**Ogow inta aanad tagin.**

* Ka eeg xaaladaha waddada iyo wakhtiyada la xidhayo [Vermont 511](https://newengland511.org/region/Vermont).
* Ka eeg saadaalinaha cimilada [NWS Burlington](https://www.weather.gov/btv/) iyo [NWS Albany](https://www.weather.gov/aly/).
* Ka eeg xaaladaha wadiiqooyinka, xadiiqada iyo biyaha:
	+ [Raadiyaha Wadiiqada (Trail Finder)](https://www.trailfinder.info/): socodka (hiking) iyo wadiiqooyinka waxyaabaha kala duwan loo isticmaalo
	+ [Xaaladaha Wadiiqada VMBA](https://vmba.org/trailsinvt/): wadiiqooyinka baaskiilka buurta lagu dul koro
	+ [Xaaladaha Wadiiqada GMC](https://www.greenmountainclub.org/hiking/trail-updates/): digniinaha nidaamka Long Trail
	+ [Xadiiqooyinka Gobolka Vermont:](https://vtstateparks.com/) Liiska Xadiiqooyinka Gobolka ee xidhitaanada xadiiqada iyo goobta
	+ [Xadiiqada Dabbaasha ee Gobolka](https://anrweb.vt.gov/FPR/SwimWater/PublicReport.aspx): xidhitaanada xeebta, dabbaasha ee Xadiiqooyinka Gobolka
	+ [Cyanobacteria Tracker Map](https://www.healthvermont.gov/tracking/cyanobacteria-tracker): xaaladaha dabbaasha ee laga soo warbixiyay
	+ [Fish and Wildlife Access](https://vtfishandwildlife.com/fish/boating-in-vermont/fishing-access-areas/closed-access-areas-and-improvement-projects): xidhitaanada goobaha laga helayo

**Taxaddar samee.** Shaqaalaha ANR waxay eegayaan goobaha madadaalada laga helo waxayna soo dhajinayaan xidhitaanada ama digniinaha, kolba sidii loogu baahdo. Dhinacyada wabiga waxaa ka buuxi kara biyo waxayna noqon kartaa khatar. Wadiiqooyinka waxaa suurtogal ah inay dhiiqo noqdaan ama ay xannibaan geedo kusoo dhacay. Waddooyinka iyo goobaha baarkinka waxaa suurtagal ah inay waxyeeleeyeen biyaha daadku.

Haddii aad kula kulanto xaalado khatar ah goob madadaalo, fadlan ka fogow goobtaasi hana isku dayin inaad adigu wax kala hagaajiso.

**Qorshaha ku darso inaad tabarucaad samayso.** Haddii xaaladu aanay oggolaanayn in la lugeeyo miyiga, baaskiil la kaxaysto, ama madadaalaysi kaleba la sameeyo, isku day inaad tabarucaad samayso. Booqo [Vermont.gov/Volunteer](https://www.vermont.gov/volunteer) si aad isu diiwaangaliso laguguna xidhiidhiyo halka baahida ugu badani ka jirto. Waxa aad sidoo kale ku biiri kartaa dadaalada tabarucaadka ee maxalliga ah ee mandaqaddaada.

Si aad u hesho xog dheeri ah oo ku saabsan taageerooyinka iyo xogta kasoo kabashada daadadka ee laga helayo Hay’ada Khayraadka Dabiiciga ah, Waaxda Ilaalinta Deegaanka, Waaxda Kalluunka iyo Duurjoogta, ama Waaxda Kaymaha, Xadiiqooyinka iyo Madadaalada, booqo <https://ANR.Vermont.gov/Flood>.

###

**Ogeysiiska Takoor La’aanta:**

Hay’adda Vermont ee Khayraadka Dabiiciga ah (ANR) waxay hawlgalisaa barnaamijteeda, adeegyadeeda, iyo waxqabadyadeeda iyadoona wax takoor ah oo ku salaysan qabiil, diin, caqiido, midab, qaran ahaan halka uu qofku kasoo jeedo (oo ku mid yihiin dadka Ingiriisigoodu Liito), awoowayaasha, goobta aad ku dhalatay, naafonimada, da’da, guurka, jinsiga, doorashada jinsiga, aqoonsiga, ama naasnuujinta (hooyada iyo ilmaha) aan samaynayn.

**Ogeysiiska Helitaanka Luuqadda:**

WIXII SU’AALO AH AMA CABASHOOYIN AH/FREE LANGUAGE SERVICES ǀ SERVICES LINGUISTIQUES GRATUITS | भाषासम्बन्धी नि:शुल्क सेवाहरू ǀ SERVICIOS GRATUITOS DE IDIOMAS ǀ 免費語言服務 | BESPLATNE JEZIČKE USLUGE ǀ БЕСПЛАТНЫЕ УСЛУГИ ПЕРЕВОДА | DỊCH VỤ NGÔN NGỮ MIỄN PHÍ ǀ 無料通訳サービス ǀ ነጻ የቋንቋ አገልግሎቶች | HUDUMA ZA MSAADA WA LUGHA BILA MALIPO | BESPLATNE JEZIČKE USLUGE | အခမဲ့ ဘာသာစကား ဝန်ဆောင်မှုများ | ADEEGYO LUUQADA AH OO BILAASH AH ǀ خدمات لغة مجانية: : *anr.civilrights@vermont.gov* *ama 802-636-7827.*